ħarġa LXXXIX 2016 33 S aqajha rqaq u suwed kollha vini, timbotta 'l żewġha mingħajr snien fuq siġġu bir-roti jżaqżqu, jimxu l-art, jigirfu. Kif jaslu ħdejk il-mara tinfexx tibki mingħajr ma jirnexxilha tqabbeż demgħa, ittawwal driegħ u tiftaħ pala mgħaddma biex forsi, ma tafx kif, tagħtiha ħabba. Hemm tifel ftit warajha b'xagħru abjad, bix-xquq f'wiċċu li wiret m'għand in-nannu ftit qabel telaq ruħu mal-għasafar. Idejh daqs naqra imma kbar biżżejjed jekk forsi, ma tafx kif, xi ħadd jixħetlu xi żewġ ħabbiet li għoddu kien remiehom. Għaddej il-karnival minn ħdejn il-pjazza u mara b'xagħarha twil twerżaq kemm tiflaħ mill-pulmun: ;Que viva la poesial U aħna nieħdu gost fil-kantunieri naqraw il-versi ħfief li ħadd ma jifhem: eżempju: ;Viva la Revolucioni